Diari Oficial de la Generalitat Valenciana


Sumari del DOGV 7459, del 05-02-2015 (2015/850)

Notificació de la sentència dictada en el procediment de divorci contenciós número 459/2011.
--------------------------------------------------------------------------------------------

### Dades del document

Número de DOGV
:   7459

Data del DOGV
:   05-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/850


Organisme emissor
:   Jutjat de Primera Instància Número 3 de Quart de Poblet

Tipus de document
:   Edicte

Notificació de la sentència dictada en el procediment de divorci contenciós número 459/2011. [2015/850]  
Juí de divorci contenciós 459/2011  
Part demandant: María del Mar López López .  
Part demandada: Robert Piotr Bieniek   
Sobre: divorcis no consensuats  
En el juí a què es fa referència s'ha dictat la resolució que té el text que, literalment, és com seguix:   
  
«Dispositiva  
Estime íntegrament la demanda interposada per la representació processal de María del Mar López López contra Robert Piotr Bieniek, i dispose la dissolució del matrimoni per divorci dels expressats, amb tots els efectes legals i com a mesures definitives les següents:  
  
1. La guarda i custòdia del fill menor del matrimoni s'atribuïx a la mare, i l'exercici de la pàtria potestat serà exclusiu de la mare.  
2. El pare abonarà a la mare, en concepte de pensió d'aliments a favor del fill menor, la quantitat de 180 euros/mes, en el compte corrent que a este efecte designe la mare, per mesos anticipats i dins dels cinc primers dies de cada mes i en les 12 mensualitats de l'any, quantitat que s'actualitzarà anualment segons la variació percentual que experimente l'IPC aprovat per l'INE o organisme que el substituïsca.  
  
3. No es fixa cap règim de visites a favor del pare.  
4. No hi ha pronunciament sobre l'ús i el gaudi del domicili familiar.  
5. Els gastos extraordinaris necessaris del menor, com ara metges no coberts per la Seguretat Social o assegurança privada, d'ortodòncia, ortopèdia, psicològics etc. seran abonats a mitges, mentres que els altres gastos extraordinaris no necessaris, com ara activitats extraescolars, seran abonats a mitges, sempre que hi haja acord mutu de les parts en la seua realització, o si no n'hi ha, autorització judicial.  
  
El menor patix hipoacúsia neurosensorial bilateral de grau sever profund, per la qual cosa no hi ha dubte que tot gasto generat per raó d'esta malaltia, no cobert per la Seguretat Social o assegurança privada, és un gasto extraordinari necessari, que serà abonat a mitges entre els progenitors.  
Cada part ha de pagar les costes causades a instàncies seues i les comunes a mitges.  
Comuniqueu esta resolució, una vegada siga ferm el pronunciament de divorci, al registre civil on conste inscrit el matrimoni.  
Mode d'impugnació: mitjançant recurs d'apel·lació davant d'este jutjat en el termini de 20 dies comptadors des de l'endemà de la notificació d'esta resolució.(article 458 LECn).  
D'acord amb la disposició addicional quinzena de la Llei Orgànica 1/2009, de 3 de novembre per la qual es modifica la Llei Orgànica 6/1985, d'1 de juliol, del Poder judicial, paràgrafs 1, 2, 3 b, per a la interposició del recurs d'apel·lació cal constituir un depòsit de 50 euros, i sense este requisit no serà admés. El depòsit es constituirà consignant l'import en el compte d'este jutjat en l'entitat Banesto número 4537/0000/89/0459/11, consignació que haurà de ser acreditada en interposar el recurs.  
Així, esta és la meua sentència, que pronuncie, mane i firme.  
Atés que es desconeix el domicili o la residència actuals de la part demandada, per diligència d'ordenació de hui de la secretària judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar este edicte en el tauler d'anuncis del jutjat per a portar a efecte la diligència de la dispositiva de la sentència.  
  
Quart de Poblet, 15 de setembre de 2014.- La secretara judicial: María José Roig Sapiña.